Tame Impala

Tame Impala është projekti i muzikës psikodelike të multi-instrumentalistit australian Kevin Parker. Në studio, Parker shkruan, inçizon, performon, dhe prodhon të gjithë muzikën e projektit. Si akt live, Tame Impala përbëhet nga Parker (kitarë, vokal), Dominic Simper (kitarë, sintisajzer), Jay Watson (sintisajzer, vokal, kitarë), Cam Avery (bas kitarë, vokal), dhe Julien Barbagallo (bateri, vokal). Grupi ka një lidhje të ngushtë me grupin tjetër australian Pond, me të cilët ndanë anëtarët dhe bashkëpunëtorët, duke përfshirë Nick Allbrook, më herët anëtar live i Tame Impala. Fillimisht të firmosur me kompaninë distributive Modular Recordings, Tame Impala kanë tani kontratë me Interscope Records në Shtetet e Bashkuara, dhe Fiction Records në Britaninë e Madhe.

Parker fillimisht e krijoi projektin në Perth në vitin 2007. Pas një serie të këngëve dhe EP-ve, albumi i parë, Innerspeaker, u lansua në vitin 2010; ai u çertifikua gold në Australi dhe u pranua mirë nga kritikët. Albumi i dytë, Lonerism, u vlerësua gjithashtu mirë, duke arritur statusin platinum në Australi dhe duke u nominuar për çmimin Grammy për kategorinë e Albumit më të Mirë Muzikor Alternativ (Best Alternative Music Album). Albumi i tretë i Tame Impala, Currents, u lansua në korrik të vitit 2015, dhe sikurse paraardhësi i tij, fitoi çmimin ARIA për kategoritë Best Rock Album dhe Album of the Year. Parker fitoi APRA Award për kategorinë Song of the Year 2016 për këngën e parë të albumit Currents, "Let It Happen". Albumi i katërt, The Slow Rush, u lansua më 14 shkurt 2010.

Anëtarët
Studio
 Kevin Parker – vokal dhe të gjitha instrumentet, produksion (2007–prezent)

Live
 Kevin Parker – vokal, kitarë (2007–prezent)
 Jay Watson – bateri (2007–2012); sintisajzer, kitarë, vokal mbështetës (2012–prezent)
 Dominic Simper – bas kitarë (2007–2013); kitarë, sintisajzer, tastierë (2009–prezent)
 Julien Barbagallo – bateri, vokal mbështetës (2012–prezent)
 Cam Avery – bas kitarë, vokal mbështetës (2013–prezent), sintisajzer (2019–prezent)

Anëtarët e mëparshëm live
 Nick Allbrook – kitarë, sintisajzer, bas kitarë (2010–2013)
 Loren Humphrey – bateri (2019)

Diskografia
Innerspeaker (2010)
Lonerism (2012)
Currents (2015)
The Slow Rush (2020)
Deadbeat (2025)

Lidhje të jashtme

 Faqja zyrtare e grupit

Kategoria:Grupe muzikore psychedelic rock
Kategoria:Grupe muzike psychedelic pop
Kategoria:Grupe muzikore australiane
Kategoria:Grupe të viteve 2000
Kategoria:Grupe të viteve 2010